S-604/2022

Mál þetta, sem dómtekið var 2. mars 2022, er höfðað með ákæru, útgefinni af lögreglustjóranum á höfuðborgarsvæðinu 1. febrúar 2022, á hendur J-kk-þgf H-kk-þgf Ó-kk-þgf, kt. 000000- 0000, [ ---], Reykjavík, „fyrir eftirtalin umferðar-, fíkniefna-og hegningarlagabrot, með því að hafa:

1. Miðvikudaginn 2. desember 2020 ekið bifreiðinni [ ---] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 10 ng/ml, amfetamín 645 ng/ml, demoxepam 650 ng/ml, desmetýlklórdíazepoxíð 1280 ng/ml, klónazepam 49 ng/ml, klórdíazepoxíð 200 ng/ml, kókaín 86 ng/ml og nordíazepam 51 ng/ml) um Gullinbrú í Reykjavík, þar sem lögregla stöðvaði aksturinn og haft í vörslum sínum 0,23 gaf amfetamíni, sem lögreglumenn fundu við öryggisleit á ákærða.

M: 007-2020-72260

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Fimmtudaginn 10. desember 2020 ekið bifreiðinni [ ---] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 160 ng/ml, klónazepam 37 ng/ml og metamfetamín 25 ng/ml), með 118 km hraða á klukkustund vestur Vesturlandsveg í Reykjavík, í Ártúnsbrekku, þar sem leyfður hámarkshraði var 80 km á klukkustund, án þess að hlýða fyrirmælum lögreglu um að stöðva akstur, áfram vestur Miklubraut, norður Skeiðarvog, að Langholtsvegi, þar sem lögregla stöðvaði aksturinn og haft í vörslum sínum 0,52 gaf maríhúana, sem lögreglumenn fundu við öryggisleit á ákærða.

M: 007-2020-73943

Telst brot þetta varða við 5. mgr. 7. gr., 2. mgr., sbr. 4. mgr. 37. gr., 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaganr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

3. Föstudaginn 9. júlí 2021 í verslun N1, Straumi 9, Reykjavík, tekið ófrjálsri hendi vörur, matvöru og drykk, neytt hluta af matvörunum inni í versluninni og gengið svo út úr versluninni án þess að greiða fyrir vörurnar, matvöruna og drykkinn, sem voru samtals að verðmæti kr. 15.653.

M: 007-2021-39687

Telst brot þetta varða við 245. gr. almennra hegningarlaga nr. 19/1940.

4. Þriðjudaginn 7. september 2021 við Skúlagötu 4 í Reykjavík haft í vörslum sínum 1,95 gaf amfetamíni, sem ákærði framvísaði við afskipti lögreglu.

M: 007-2021-55473

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.“

Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru.

Ákærði er fæddur í október 1992. Samkvæmt framlögðu sakavottorði, dagsettu 26. janúar 2022, hlaut ákærði 60 daga fangelsisrefsingu skilorðsbundið til tveggja ára með dómi Héraðsdóms Reykjavíkur þann 20. maí 2020 fyrir vörslur fíkniefna, akstur undir áhrifum ávana- og fíkniefna, þjófnað og vopnalagabrot. Hann var jafnframt sviptur ökurétti í þrjú ár. Þá var honum gert að sæta sektarrefsingu fyrir þjófnað með lögreglustjórasátt 1. desember 2014. Sakaferill ákærða hefur að öðru leyti ekki áhrif við ákvörðun refsingar.

Við ákvörðun refsingar verður við það miðað að ákærði sé nú í annað sinn sekur um akstur undir áhrifum ávana- og fíkniefna og í fyrsta sinn sviptur ökurétti, innan ítrekunartíma 3. mgr. 71. gr. almennra hegningarlaga nr. 19/1940. Þá hefur ákærði rofið skilorð framangreinds dóms frá 20. maí 2020. Verður skilorðsdómurinn því tekinn upp og ákærða dæmd refsing í einu lagi, sbr. 60. gr. og 77. gr. almennra hegningarlaga. Ákærða til málsbóta verður litið til skýlausrar játningar hansog þess að hann kveðst hafa snúið við blaðinu, búi nú í félagslegri íbúð og fái þjónustu frá Vor- teyminu, sbr. 8. tl. 1. mgr. 70. gr. almennra hegningarlaga.

Með hliðsjón af framangreindu, sakarefni þessa máls og 77. gr. almennra hegningarlaga þykir refsing ákærða hæfilega ákveðin fjögurra mánaða fangelsi. Með með vísan til játningar ákærða, sakarefnisins og sakarferils hans þykir rétt að skilorðsbinda refsingu í máli þessu með þeim hætti sem greinir í dómsorði.

Með vísan til lagaákvæða í ákæru er ákærði sviptur ökurétti í fimmár, frá birtingudómsins að telja.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 111.600 krónur að meðtöldum virðisaukaskatti, og 399.672 krónur í annan sakarkostnað.

Af hálfu ákæruvaldsins flutti málið B-kk-nf E-kk-nf aðstoðarsaksóknari fyrir hönd Á-kk-ef B-kk-ef S-kk-ef aðstoðarsaksóknara.

K-kvk-nf J-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, J-kk-nf H-kk-nf Ó-kk-nf, sæti fangelsi í fjóra mánuði en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í fimmár frá birtingu dómsins að telja.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 111.600 krónur að meðtöldum virðisaukaskatti, og 399.672 krónur í annan sakarkostnað.

K-kvk-nf J-kvk-nf

--------------------- --------------------- ---------------------

Rétt endurrit staðfestir,

Héraðsdómur Reykjavíkur, 30. mars 2022